Օլիկ Գարխյանի հուղարկավորությունը հավուր պատշաճի և էկոլոգիապես մաքուր եղանակով կազմակերպելու համար ՀՀ ինքնորոշված քաղաքացիների կողմից ստեղծվել է Արարողակարգի հանձնաժողով: Օլիկ Գարխյանի ընտանեկական բյուջեի խիստ սղության պատճառով նրա ընտանիքի անդամները ցանկություն են հայտնել, որ հոգեհանգիստը և հուղարկավորությունը կազմակերպվեն միևնույն օրը: Օլիկ Գարխյանի դին հրաժեշտի համար կդրվի Մաշտոցի պուրակում կիրակի օրը՝ ամսի 22-ին, ժամը 12:30-ից կսկսվի քաղաքացիական հոգեհանգիստը, ապա ժամը 13:00-ին տեղի կունենա թաղման թափորի երթ՝ քաղաքի կենտրոնական փողոցներով (որտեղ, իր ասելով, ծնվել և մեծացել էր երջանկահիշատակ Օլիկ Գարխյանը): 14:00-ին Մաշտոցի պուրակում տեղի կունենա հուղարկավորության արարողությունը: Հարազատների հավաստմամբ՝ հանգուցյալի վերջին շրջանում հնչեցրած ցանկությունը հենց Մաշտոցի պուրակի հանրային տարածքում հայրենանվեր բիզնես օբյեկտներ հիմնելն էր, որը մեծապես կնպաստեր մեր երկրի պետականաշինության և տնտեսության ամրապնդման գործընթացներին: Այս արժեքավոր գաղափարի համար Օլիկ Գարխյանը հետմահու արժանացել է Մեսրոպ Մաշտոցի շքանշանի: